3. ΑΠΟΦΑΣΗ ΠΡΩΘΥΠΟΥΡΓΟΥ Αριθ. Υ236 της 12/12 Σεπτ. 1983 (ΦΕΚ Β΄532) Εσωτερικός κανονισμός του Συμβουλίου ισότητας των δύο φύλων. ΄Εχοντας υπόψη: 1. Τις διατάξεις του άρθρ. 6 παρ. 1 του Νόμ. 1288/82 ρύθμιση θεμάτων αρμοδιότητας Υπουργείου Προεδρίας της Κυβέρνησης και της ΥΕΝΕΔ καθώς και άλλες διατάξεις».  2.Την εισήγηση με αριθ. 1/13/5/83 του Συμβουλίου Ισότητας των δύο Φύλων. ΄Αρθρ.1.-1.Η Υπηρεσία για την ισότητα των δύο φύλων περιλαμβάνει: α)Το Συμβούλιο Ισότητας των δύο Φύλων (άρθρ. 6 του Νόμ. 1288/82). β)Την Γραμματεία (άρθρ. 6 παρ. 5 του Νόμ. 1288/82).  γ)Τους ειδικούς επιστημονικούς συνεργάτες (άρθρ. 6 παρ. 7 του Νόμ. 1288/82).  δ)Τις δημιουργούμενες προσωρινές ομάδες εργασίας και ειδικούς επιστημονικούς συνεργάτες συγκεκριμένου έργου (άρθρ. 6 παρ. 6β του Νόμ. 1288/82).  2.Το Συμβούλιο Ισότητας των δύο Φύλων υπάγεται απ’ ευθείας στον Πρωθυπουργό σχετικά με την άσκηση των γνωμοδοτικών του αρμοδιοτήτων όπως περιγράφονται στο άρθρ. 2 παρ. 1. 3.Η διοικητική και οικονομική μέριμνα της Υπηρεσίας για την ισότητα των δυο φύλων υπάγεται στο Υπουργείο Προεδρίας της Κυβέρνησης. Η εκκαθάριση και εντολή πληρωμής των δαπανών της Υπηρεσίας για την ισότητα των δύο φύλων ενεργείται από την Υπηρεσία εντελλομένων εξόδων του Υπουργείου Προεδρίας της Κυβέρνησης. Αρμοδιότητες του Συμβουλίου Άρθρ.2.-1.Στην Συμβουλευτική αρμοδιότητα του Συμβουλίου υπάγεται μεταξύ άλλων: α) η συγκέντρωση των απαραίτητων στοιχείων από τους αρμόδιους κρατικούς φορείς, τους οργανισμούς τοπικής αυτοδιοίκησης, αρμόδιους δημόσιους φορείς του εξωτερικού, Διεθνή όργανα και οργανισμούς καθώς και το συνδικαλιστικό και το γυναικείο κίνημα στην Ελλάδα και στο εξωτερικό, για την διαμόρφωση της γνώμης του.  β)Η εισήγηση στον Πρωθυπουργό μεθόδων και μέτρων συντονισμού της Κυβερνητικής Πολιτικής για την ισότητα των δύο φύλων.  γ)Η συνεργασία με τους αρμόδιους κατικούς φορείς και τους Οργανισμούς Τοπικής Αυτοδιοίκησης για την παρακολούθηση και τον έλεγχο της εφαρμογής των μέτρων της Πολιτείας για την πραγματοποίηση της  ισότητας των δύο φύλων, καθώς και η ενημέρωση κάθε ενδιαφερόμενου με δημόσιες σχέσεις και μέσα όπως, εκδόσεις, διαλέξεις, συνέδρια, σεμινάρια.  Σελ. 52,18 Τεύχος ΣΤ62- Σελ. 10.  δ)Η εισήγηση θεσμικών και κοινωνικών μέτρων προς τον Πρωθυπουργό και τους αρμόδιους φορείς για την πραγματοποίηση των στόχων του.  ε)Η μελέτη και εισήγηση μέτρων για την δημιουργία ίσων ευκαιριών κοινωνικής προόδου για άντρες και γυναίκες σε τομείς όπως: απασχόληση, εργασιακή εξέλιξη, παιδεία, εκπαίδευση, κοινωνική πολιτική.  στ)Η σύνταξη και υποβολή στον Πρωθυπουργό πορισμάτων, μελετών, αναφορών, καθώς και της ετήσιας έκθεσης για την ισότητα των δύο φύλων στην χώρα μας.  2.Στις διοικητικές αρμοδιότητες του συμβουλίου υπάγεται μεταξύ άλλων : α)Η μελέτη και κατάρτιση του ετήσιου προγράμματος των δραστηριοτήτων του και η πρόβλεψη των απαραίτητων δαπανών για την εξυπηρέτηση της αποστολής του στα πλαίσια της παρ. 1 αυτού του άρθρου. Το ετήσιο πρόγραμμα δαπανών υποβάλλεται για έγκριση προς τον Υπουργό Προεδρίας της Κυβέρνησης για να εγγραφεί το σχετικό κονδύλιο στον προϋπολογισμό.  β)Η έγκριση και παρακολούθηση των κάθε είδους δαπανών στα πλαίσια του ετήσιου προγράμματός του.  γ)Η λήψη απόφασης για κάθε θέμα που αφορά την εσωτερική του οργάνωση και τα θέματα προσωπικού στα πλαίσια του άρθρ. 6 παρ. 5, 6, και 7 του Νόμ. 1288/82. 1.Γ.στ.3 Ισότητα των δύο φύλων Λειτουργία του Συμβουλίου Άρθρ.3.-1.Το Συμβούλιο συγκροτείται από τον Πρόεδρο και τα μέλη, και έχει θητεία μέχρι δυο χρόνια. 2.Με απόφαση του Συμβούλιου ορίζεται η αναπλήρωση της Προέδρου και τα τυχόν ειδικά καθήκοντα των μελών. 3.Το Συμβούλιο συνέρχεται σε τακτική σενεδρίαση τουλάχιστον μια (Ι) φορά την εβδομάδα. Μετά από πρόταση της Προέδρου ή όταν ζητηθεί από 3 μέλη, το Συμβούλιο συνέρχεται σε έκτακτη συνεδρίαση. 4.Στο τέλος κάθε τακτικής συνεδρίασης ορίζεται η ημέρα και ώρα της επόμενης τακτικής συνεδρίασης. Η ημερήσια διάταξη δια τυχόν έγγραφες εισηγήσεις για τα θέματα της ημερήσιας διάταξης παραλαμβάνονται από τα μέλη του Συμβουλίου την προηγουμένη της συνεδρίασης από το γραφείο της γραμματείας. Στην αρχή της συνεδρίασης γίνονται ανακοινώσεις και προστίθενται νέα θέματα για συζήτηση μετά την  σύμφωνη γνώμη της πλειοψηφίας του Συμβουλίου. 5.Το Συμβούλιο βρίσκεται σε απαρτία όταν παρίσταται η πλειοψηφία των μελών του. 6.Στα θέματα που αναφέρονται στο άρθρ.2 παρ.1,β, δ,ε, στ, και παρ.2 η λήψη απόφασης απαιτεί σύμφωνη γνώμη των 2/3 των μελών  του Συμβουλίου. Αρμοδιότητες της Προέδρου Άρθρ.4.- Η Πρόεδρος προΐσταται της υπηρεσίας για την ισότητα των δυο φύλων. Στις αρμοδιότητες της προέδρου υπάγεται: α)Η ενημέρωση του Πρωθυπουργού για θέματα αρμοδιότητας του Συμβουλίου. β)Η σύνταξη της ημερήσιας διάταξης, η σύγκληση και διεύθυνση της συζήτησης του Συμβουλίου. γ)Η υπογραφή όλων των πράξεων του Συμβουλίου. δ)Η πιστοποίηση για την εκτέλεση έργων και την πραγματοποίηση κάθε είδους δαπάνης που αποφασίζει το Συμβούλιο. ε)Η μέριμνα για την λειτουργία της Υπηρεσίας για την ισότητα των δυο φύλων. στ)Η μέριμνα για όλα τα θέματα που αφορούν τις εργασιακές σχέσεις του προσωπικού της Υπηρεσίας για την ισότητα των δυο φύλων. ζ)Η επικοινωνία με τους αρμόδιους φορείς για θέματα αρμοδιότητας του Συμβουλίου. Ειδικοί Επιστημονικοί Συνεργάτες Άρθρ.5.-1.Ιδρύονται 2 θέσεις ειδικών επιστημονικών συνεργατών με σύμβαση εργασίας ορισμένου χρόνου ανανεώσιμη. 2.Ο διορισμός των ειδικών επιστημονικών συνεργατών σύμφωνα με το άρθρ. 6 παρ. 7 του Νόμ. 1288/82 γίνεται με απόφαση του Υπουργού Προεδρίας της Κυβέρνησης μετά από πρόταση του Συμβουλίου στην οποία αναφέρεται ο τομέας καθηκόντων. Τα προσόντα, η διαδικασία πρόσληψης και η αμοιβή ρυθμίζονται σύμφωνα με τα άρθρ.10 και 11 του Νόμ. 1320/83. 3.Οι επιστημονικοί συνεργάτες είναι άμεσοι βοηθοί του Συμβουλίου και είναι δυνατόν να τους ανατίθεται από το Συμβούλιο καθήκοντα συντονισμού σε ομάδες εργασίας του άρθρ. 5 αυτής της απόφασης και η μέριμνα για την εφαρμογήν των αποφάσεων του Συμβουλίου. Σύσταση Ομάδων Εργασίας και Εκπόνηση Μελετών Άρθρ.6.-1.Στα πλαίσια της εφαρμογής του ετήσιου προγράμματος μελετών για την ισότητα των δυο φύλων είναι δυνατόν  να συγκροτούνται αμοιβόμενες και μη αμοιβόμενες ομάδες εργασίας. 2.Έργο των ομάδων εργασίας είναι η εκπόνηση συγκεκριμένης μελέτης, η συγκέντρωση πληροφοριών για ορισμένο θέμα, μέσα σε προθεσμία που ορίζει η απόφαση σύστασης της ομάδας ή ανάθεσης του έργου. 3.Η σύσταση αμοιβόμενης ομάδας εργασίας και η ανάθεση συγκεκριμένου έργου σε ειδικούς επιστημονικούς συνεργάτες, (άρθρ.6 παρ.6β του νόμ. 1288/82). 4.Η σύσταση μη αμοιβόμενης ομάδας εργασίας και η μη αμοιβόμενη ανάθεση έργου γίνεται με απόφαση του Συμβουλίου. 5.Είναι δυνατή η σύσταση ομάδων εργασίας σύμφωνα με την διαδικασία του άρθρου αυτού και με μέλη που υποδεικνύονται από φορείς με τους οποίους συνεργάζεται το Συμβούλιο σύμφωνα με το άρθρ. 2 αυτής της απόφασης. Άρθρ.7.-Η απόφαση αυτή να δημοσιευθεί στην Εφημερίδα της Κυβέρνησης. 